3. ΑΠΟΦΑΣΗ ΥΠΟΥΡΓΩΝ   ΠΡ. ΚΥΒΕΡΝΗΣΕΩΣ  ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ. ΔΙγ/36117 της 21/22 Οκτ. 1982  (ΦΕΚ Β΄ 839)  (Διόρθ. σφαλμ. στο ΦΕΚ Β΄ 1007/10 Οκτ. 1982) Αναμόρφωση Συλλογικών Οργάνων.  Έχοντας υπόψη: 1.Τις διατάξεις της παρ. 2 του άρθρ. 4 του Νόμ. 1232/1982 «Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις» και της παρ. 1 του άρθρ. 11 του Νόμ. 1256/1982 «για την πολυθεσία, την πολυαπασχόληση και την καθιέρωση ανωτάτου ορίου απολαβών στο Δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις». 2.Τις διατάξεις του Νόμ. 1288/1982 «Ρύθμιση θεμάτων αρμοδιότητας Υπουργείου Προεδρίας της Κυβερνήσεως και της ΥΕΝΕΔ και άλλες διατάξεις». 3.Τις διατάξεις τις σχετικές με τα Συλλογικά Όργανα του Υπουργείου Υγείας και Προνοίας, που αναφέρονται στη σύνθεση των Διοικητικών Συμβουλίων των αυτοτελών Κρατικών Σχολών και των Εφορειών των Σχολών Νοσηλευτικού Προσωπικού, που λειτουργούν σε Νοσηλευτικά Ιδρύματα Ν.Δ. 2592/1953.  Σελ. 36,84(α) Τεύχος Η12-Σελ. 34 4.Την κοινή απόφαση των Υπουργών Εθνικής Παιδείας και Θρησκευμάτων και Κοιν. Υπηρεσιών Α4β/οικ. 798/4-2-80 «περί μετατροπής των Σχολών Βοηθών Νοσοκόμων μονοετούς φοιτήσεως του Υπουργείου Κοιν. Υπηρεσιών σε Μέσες Τεχνικές Επαγγελματικές Νοσηλευτικές Σχολές». 5.Την ανάγκη να καθιερωθεί νέα σύνθεση των Διοικητικών Συμβουλίων των ανωτέρω Σχολών, για την εύρυθμη λειτουργία αυτών, αποφασίζουμε: Διοικητικά Συμβούλια-Εφορείες Σύνθεση Άρθρ.1.-1.Καθορίζουμε τη σύνθεση των Διοικητικών Συμβουλίων των αυτοτελών Κρατικών Σχολών, Επισκεπτριών Αδελφών και Νοσοκόμων Αθηνών και Κρατικής Σχολής Αδελφών Νοσοκόμων Θεσσαλονίκης (Ν.Π.Δ.Δ.) καθώς και των Εφορειών των Σχολών Νοσηλευτικού Προσωπικού που λειτουργούν σε Νοσηλευτικά Ιδρύματα Ν.Δ. 2592/53 και της Εφορείας της Ανωτέρας Σχολής Φυσικοθεραπευτών, που λειτουργεί στο Γενικό Λαϊκό Νοσοκομείο Αθηνών, ως κατωτέρω: α)Τα Διοικητικά Συμβούλια των αυτοτελών Κρατικών Σχολών, Επισκεπτριών Αδελφών και Νοσοκόμων Αθηνών και Κρατικής Σχολής Αδελφών Νοσοκόμων Θεσσαλονίκης (Ν.Π.Δ.Δ.) απαρτίζονται από 7 μέλη, ως κατωτέρω: (1) 2 υπαλλήλους του Υπουργείου Υγείας και Πρόνοιας ή Ν.Π.Δ.Δ. με βαθμό τουλάχιστον 6ο. (2)Έναν εκπρόσωπο των σπουδαστριών, που θα εκλέγεται από τις σπουδάστριες της Σχολής. (3)4 πρόσωπα με εμπειρία σε θέματα Διοικήσεως και Εκπαιδεύσεως. 2.Οι Εφορείες Σχολών Νοσηλευτικού Προσωπικού που λειτουργούν σε Νοσηλευτικά Ιδρύματα Ν.Δ. 2592/53 και Εφορεία Ανωτέρας Σχολής Φυσικοθεραπευτών, που λειτουργεί στο Γενικό Λαϊκό Νοσοκομείο Αθηνών απαρτίζονται από 5 μέλη:         35.Α.αα.3 Υπουργείο Υγείας και Πρόνοιας    α)Έναν υπάλληλο του Υπουργείου Υγείας και Προνοίας ή Ν.Π.Δ.Δ. με βαθμό τουλάχιστον 6ο. β)Έναν εκπρόσωπο των σπουδαστριών, που θα εκλέγεται από τις σπουδάστριες της Σχολής. γ)3 πρόσωπα με εμπειρία σε θέματα Διοικήσεως και Εκπαιδεύσεως. Συγκρότηση Άρθρ.2.-1.Τα μέλη των προαναφερομένων Διοικητικών Συμβουλίων – Εφορειών με τους αναπληρωτές τους διορίζονται με απόφαση του Υπουργού Υγείας και Πρόνοιας με τριετή θητεία. Με την ίδια απόφαση ορίζονται από τα ανωτέρω μέλη ο Πρόεδρος και ο Αντιπρόεδρος των Συμβουλίων-Εφορειών. 2.Χρέη Γραμματέα των Δ.Σ. Εφορειών εκτελεί υπάλληλος των Σχολών που ορίζεται από τον Πρόεδρο. Μεταβατική Διάταξη Άρθρ.3.-Μέχρι να συγκροτηθούν σύμφωνα με τα ανωτέρω τα νέα Διοικητικά Συμβούλια και Εφορείες των Σχολών, τα υπάρχοντα θα εξακολουθούν να λειτουργούν με τη σημερινή τους σύνθεση.

[Source: greek_legal_code_raptarchis | Tokens: 3204]